開門五件事

開門五件事係指日本菜入邊成日用嘅五種調味料：砂糖、食鹽、醋、豉油、味噌。日文夾埋一齊叫「さしすせそ」，係日文五十音入面 S 音字頭完整一行嘅五個假名。呢五個假名咁啱係呢五種調味料各攞一個字母，而次序又同五種調味料落鑊通常用嘅次序一樣。

調味料 
煮嘢食，尤其係日本菜，通常都會用到呢五種醬料。五種醬料喺日文裡面嘅發音各攞一個字母，加埋啱啱係五十音表入邊嘅完整一行「さしすせそ」，而呢個次序咁啱又同煮一碟餸嘅時候，五種調味料落鑊嘅次序相同。

「醬油」現代日文發音係「shōyu」，擺咗落「se」嗰格其實係考古音錯配嘅結果。「醬油」嘅日文漢字發音同「正油」一樣，喺十九世紀、二十世紀初，日本曾經興過用「歷史的假名遣」，追溯平安時代嘅發音嚟寫日文假名。有人就跟住「shōyu」嘅發音倒推「seiyu」出嚟，然後話「醬油」可以擺落「se」嗰格，但其實「醬油」嘅日文發音從來都係「し」字開頭，唔係「せ」字開頭。

其他調味料 
有人話「さ」唔係砂糖而係燒酒。酒同糖一樣會添鮮甜味俾啲食材。砂糖同酒之外，味醂亦有類同功效。

「そ」又有人話係「醬汁」，用法同麵豉類似，都係起鑊之後先加入碟餸一齊食嘅。

粵譯 
「さしすせそ」粵文譯做「開門五件事」，係同唐餐嘅開門七件事類比。開門七件事包攬煮嘢食所有重要嘅消耗品，所以包埋柴、米、油、茶；但開門五件事集中講調味料，所以冇咗柴米油茶但加咗日本菜常用過唐餐嘅砂糖同味噌。

日本調味料
飲食術語